               EUROPOS KOMISIJA
            Briuselis, 2022 06 13
            COM(2022) 293 final
            2022/0191(NLE)

            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi 2022 m. birželio 24 d. neeilinėje Energetikos chartijos sutarties konferencijoje

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi 2022 m. birželio 24 d. Briuselyje vyksiančioje neeilinėje Energetikos chartijos sutarties konferencijoje, dėl kelių numatomų priimti aktų, susijusių su: i) daliniu Energetikos chartijos konferencijos darbo tvarkos taisyklių pakeitimu, ii) Rusijos Federacijos kaip stebėtojos konferencijoje statuso panaikinimu ir iii) laikino Energetikos chartijos sutarties taikymo Baltarusijos atžvilgiu ir jos kaip stebėtojos Energetikos chartijos sutarties konferencijoje statuso sustabdymu.

               2.Pasiūlymo aplinkybės

               2.1.Energetikos chartijos sutartis

               Energetikos chartijos sutartis yra daugiašalis energetikos sektoriui taikomas prekybos ir investicijų susitarimas, kurį ES pasirašė 1994 m. gruodžio mėn. ir kuris įsigaliojo 1998 m. balandžio mėn. Sutartį sudaro nuostatos dėl investicijų apsaugos, prekybos energetinėmis medžiagomis ir produktais, tranzito ir ginčų sprendimo. Energetikos chartijos sutartimi taip pat sukurta 55 jos susitariančiųjų šalių (įskaitant ES ir EURATOMĄ, 27 ES valstybes nares
                  1
               , Japoniją, Šveicariją, Turkiją, daugumą buvusios SSRS šalių, išskyrus Rusijos Federaciją
                  2
                ir kai kurias Vakarų Balkanų šalis) tarptautinio bendradarbiavimo sistema.

               Iš pradžių Energetikos chartijos sutartis sudaryta kaip Europos ir kitų pramoninių šalių tarptautinio bendradarbiavimo sistema, kurios tikslas – vystyti Vidurio ir Rytų Europos šalių energetikos potencialą ir užtikrinti energijos tiekimo ES saugumą.

               Pagrindinės Sutarties nuostatos susijusios su investicijų apsauga, prekyba energetinėmis medžiagomis ir produktais, tranzitu ir ginčų sprendimu.

               Visos Sutartį pasirašiusios arba prie jos prisijungusios valstybės arba regioninės ekonominės integracijos organizacijos yra narės konferencijos, kuri reguliariai renkasi, kad aptartų klausimus, susijusius su Sutartį pasirašiusių šalių bendradarbiavimu energetikos srityje, peržiūrėtų, kaip įgyvendinama Energetikos chartijos sutartis ir Protokolas dėl energijos efektyvumo ir su tuo susijusių aplinkosaugos aspektų, ir apsvarstytų galimas naujas priemones ir bendrą veiklą pagal Energetikos chartijos sutartimi sukurtą sistemą.

               Energetikos chartijos konferencija užtikrina, kad būtų pasiekti Energetikos chartijos sutartyje nustatyti tikslai. Ji, vadovaudamasi Sutartimi ir jos protokolais, palengvina tinkamų bendrųjų priemonių, kuriomis įgyvendinami Chartijos principai, koordinavimą.

               Kiekviena Sutarties šalis konferencijoje turi po vieną balsą, tačiau, priklausomai nuo svarstomo dalyko, Energetikos chartijos konferencijoje taikomos skirtingos balsavimo taisyklės.

               Šis pasiūlymas dėl sprendimo pagal SESV 218 straipsnio 9 dalį yra susijęs su pozicija, kurios Sąjungos vardu turi būti laikomasi Energetikos chartijos konferencijoje, dėl numatomų aktų.

               2.2.Pozicija, kurios turi būti laikomasi Sąjungos vardu

               2.2.1. Energetikos chartijos konferencijos darbo tvarkos taisyklių pakeitimas

               2022 m. balandžio 7 d. posėdyje Energetikos chartijos sutarties valdymo komitetas rekomendavo konferencijai apsvarstyti galimybę patvirtinti darbo tvarkos taisyklių pakeitimą, kuriuo būtų sudarytos sąlygos tam tikromis aplinkybėmis panaikinti arba sustabdyti valstybės ar tarptautinės organizacijos turimą stebėtojo statusą. Energetikos chartijos sutarties 36 straipsnis („Balsavimas“) taikomas tik Sutartyje numatytiems sprendimams, o stebėtojo Energetikos chartijos konferencijoje statusas iš dalies reglamentuojamas Energetikos chartijos konferencijos darbo tvarkos taisyklėse. Todėl siūloma į pasiūlytą naują e punktą įtraukti tokią formuluotę, kuri apimtų galimą stebėtojo statuso panaikinimą ar sustabdymą ir kuria būtų aiškiai nustatytos atitinkamos balsavimo taisyklės:

               „III. STEBĖTOJAI

               7 taisyklė

               A. Bendrosios taisyklės

               „[...] e) Konferencija bendru sutarimu gali sustabdyti arba panaikinti šalies arba tarptautinės organizacijos stebėtojo statusą, jei:

               ji nuolat arba šiurkščiai pažeidžia Europos energetikos chartiją arba Tarptautinę energetikos chartiją, atsižvelgiant į tai, kurią iš jų ta šalis ar tarptautinė organizacija yra pasirašiusi, arba

               ji nuolat nevykdo pagal Tarptautinę energetikos chartiją jai tenkančių finansinių įsipareigojimų.

               Jei konsensuso pasiekti nepavyksta, Konferencija sprendimą pagal šį punktą priima trijų ketvirtadalių Susitariančiųjų Šalių, dalyvaujančių ir balsuojančių Konferencijos susirinkime, balsų dauguma, jei jos sudaro paprastą Susitariančiųjų Šalių daugumą.“

               2002 m. gegužės 16 d. Valdymo klausimų darbo grupė, atsižvelgdama į Valdymo komiteto išvadas (Pranešimas Nr. 1952) rekomendavo iki birželio 5 d. pateikti pirmiau nurodytą siūlomą pakeitimą (CC 742) patvirtinti konferencijoje korespondencijos būdu.

               Šiuo Energetikos chartijos konferencijos sprendimu patvirtinamos atitinkamai 2022 m. balandžio 7 d. ir 2022 m. gegužės 16 d. Valdymo komiteto ir Valdymo klausimų darbo grupės rekomendacijos dėl darbo tvarkos taisyklių 7 taisyklės pakeitimo.

               Pagal Europos energetikos chartijos konferencijos baigiamojo akto VIII skirsnį Energetikos chartijos konferencija yra atsakinga už sprendimų dėl prašymų pasirašyti 1991 m. politinę deklaraciją priėmimą. Iki šiol sprendimai šiuo klausimu buvo priimami bendru sutarimu.

               Atsižvelgiant į tai, kas išdėstyta pirmiau, pozicija, kurios Sąjungos vardu turi būti laikomasi Energetikos chartijos konferencijoje, turėtų būti pakeitimui pritarti.

               2.2.2.Rusijos Federacijos kaip stebėtojos konferencijoje statuso panaikinimas

               Remdamasi procedūrinės taisyklės Nr. 7 dalinio pakeitimo patvirtinimu, ES turėtų pritarti Rusijos Federacijos stebėtojos statuso panaikinimui, grindžiamam abiem pagrindais (principų pažeidimu ir finansinių įsipareigojimų nevykdymu).

               2.2.3. Laikino Europos energetikos chartijos taikymo Baltarusijai sustabdymas

               2022 m. balandžio 28 d. ir birželio 2 d. posėdžiuose Valdymo komitetas tęsė diskusijas dėl laikino Energetikos chartijos sutarties taikymo sustabdymo, kurio prašė Ukraina.

               Baltarusijos veiksmai, kuriais ji Rusijai leido naudotis savo teritorija, kad palengvintų agresiją prieš Ukrainos branduolines elektrines ir jos radioaktyviųjų atliekų saugyklas, dujų transportavimo sistemą, anglių kasyklas, hidroelektrines ir naftos perdirbimo įmones bei telkinius, gali būti laikomi esminiu Energetikos chartijos sutarties 3, 7, 18 ir 19 straipsnių pažeidimu („sutarties normos, turinčios esminę reikšmę sutarties objekto įgyvendinimui ar tikslo pasiekimui, pažeidimas “ [Vienos konvencijos dėl tarptautinių sutarčių teisės 60 straipsnio 3 dalies b punktas]).

               Energetikos chartijos konferencijoje atstovaujamų susitariančiųjų šalių bus paprašyta nuspręsti i) sustabdyti laikiną Energetikos chartijos sutarties taikymą Baltarusijos atžvilgiu, ii) prašyti Energetikos chartijos sekretoriato oficialiai informuoti depozitarą ir Baltarusiją ir iii) sustabdyti Baltarusijos kaip stebėtojos statusą.

               ES turėtų pritarti tam, kad būtų sustabdytas laikinas Energetikos chartijos sutarties taikymas Baltarusijos atžvilgiu ir būtų paprašyta Energetikos chartijos sekretoriato oficialiai informuoti depozitarą ir Baltarusiją. ES taip pat turėtų pritarti Baltarusijos kaip stebėtojos statuso sustabdymui.

               3.Teisinis pagrindas

               3.1.Procedūrinis teisinis pagrindas

               3.1.1.Principai

               SESV 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  3
               .

               3.1.2.Taikymas aptariamuoju atveju

               Energetikos chartijos konferencija yra susitarimu, būtent Energetikos chartijos sutartimi, įsteigtas organas.

               Numatomi aktai, kuriuos Energetikos chartijos sutarties Energetikos chartijos konferencija yra raginama priimti, yra teisinę galią turintys aktai. Energetikos chartijos konferencijos balsavimo klausimų pakeitimas bus privalomas bent Energetikos chartijos sutarties organams.

               Rusijos Federacijos kaip stebėtojos statuso panaikinimas ir laikino Energetikos chartijos sutarties taikymo Baltarusijos atžvilgiu sustabdymas taip pat yra teisiškai privalomi ir todėl priskiriami SESV 218 straipsnio 9 daliai, nes jie daro įtaką konkrečiai Energetikos chartijos sutarties sudėčiai.

               Numatomais aktais susitarimo institucinė struktūra nepapildoma ir nekeičiama.

               Todėl siūlomų sprendimų procedūrinis teisinis pagrindas yra SESV 218 straipsnio 9 dalis.

               3.2.Materialinis teisinis pagrindas

               3.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               3.2.2.Taikymas aptariamuoju atveju

               Pagrindinis numatomų aktų tikslas ir turinys yra susiję su energetika.

               Todėl siūlomo sprendimo materialinis teisinis pagrindas yra SESV 194 straipsnis.

               3.3.Išvada

               Siūlomo sprendimo teisinis pagrindas turėtų būti SESV 194 straipsnis kartu su 218 straipsnio 9 dalimi.

               2022/ ()

               2022/0191 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi 2022 m. birželio 24 d. neeilinėje Energetikos chartijos sutarties konferencijoje

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 194 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Sąjunga Sprendimu 98/181/EB, EAPB, Euratomas sudarė Energetikos chartijos sutartį (toliau – Susitarimas) ir ji įsigaliojo 1998 m.;

               (2)pagal Susitarimo 34 straipsnį, Energetikos chartijos konferencija užtikrina, kad Energetikos chartijos sutartyje nustatyti tikslai būtų pasiekti. Ji, vadovaudamasi šia sutartimi ir protokolais, palengvina tinkamų bendrųjų priemonių, kuriomis įgyvendinami Chartijos principai, koordinavimą;

               (3)numatoma, kad 2022 m. birželio 24 d. neeiliniame susitikime Energetikos chartijos konferencija: i) iš dalies pakeis Energetikos chartijos konferencijos darbo tvarkos taisykles, ii) panaikins Rusijos Federacijos kaip stebėtojos konferencijoje statusą ir iii) sustabdys laikiną Energetikos chartijos sutarties taikymą Baltarusijos atžvilgiu ir jos kaip stebėtojos Energetikos chartijos sutarties konferencijoje statusą,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Energetikos chartijos sutarties neeiliniame Energetikos chartijos konferencijos posėdyje, vyksiančiame Briuselyje 2022 m. birželio 24 d., yra tokia:

               patvirtinti siūlomą taisyklės Nr. 7 dalinį pakeitimą;

               remiantis procedūrinės taisyklės Nr. 7 dalinio pakeitimo patvirtinimu, pritarti Rusijos Federacijos stebėtojos statuso panaikinimui, grindžiamam abiem pagrindais (principų pažeidimu ir finansinių įsipareigojimų nevykdymu);

               pritarti laikino Energetikos chartijos sutarties taikymo Baltarusijos atžvilgiu ir Baltarusijos stebėtojos statuso sustabdymui.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas / Pirmininkė

                     (1)

                        Italija buvo susitariančioji šalis, tačiau 2015 m. pasitraukė. Oficialiai Italijos vyriausybė savo sprendimą motyvavo tuo, kad dėl biudžeto apribojimų norima sumažinti narystės tarptautinėse organizacijose išlaidas.

                     (2)

                        Rusijos Federacija Energetikos chartijos sutartį pasirašė, tačiau priėmė oficialų sprendimą jos neratifikuoti.

                     (3)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.


               EUROPOS KOMISIJA
            Briuselis, 2020 09 11
            COM(2020) 485 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo pagal Ispanijos paraišką „EGF/2020/001 ES/Galicia shipbuilding ancillary sectors“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2020 m. gegužės 13 d. Ispanija pateikė paraišką „EGF/2020/001 ES/Galicia shipbuilding ancillary sectors“ dėl EGF finansinės paramos, nes iš ekonominės veiklos sektorių, priskiriamų NACE 2 red. 24 skyriui (Pagrindinių metalų gamyba), 25 skyriui (Metalo gaminių, išskyrus mašinas ir įrangą, gamyba), 30 skyriui (Kitos transporto įrangos gamyba), 32 skyriui (Kita gamyba), 33 skyriui (Mašinų ir įrangos remontas ir įrengimas) ir 43 skyriui (Specializuota statybos veikla), įmonių Ispanijos Galisijos (ES11) NUTS 2 lygmens regione buvo atleista
                  2
                darbuotojų. Toliau šie sektoriai vadinami laivų statybos pagalbiniais sektoriais.

               3.Įvertinusi šią paraišką Komisija, laikydamasi visų EGF reglamento taikytinų nuostatų, padarė išvadą, kad EGF finansinės paramos suteikimo sąlygos yra įvykdytos.

               PARAIŠKOS SANTRAUKA

                        EGF paraiška

                        „EGF/2020/001 ES/Galicia shipbuilding ancillary sectors“

                        Valstybė narė

                        Ispanija

                        Susijęs (-ę) regionas (-ai) (NUTS
                           3
                         2 lygmuo)

                        Galisija (ES11)

                        Paraiškos pateikimo data

                        2020 m. gegužės 13 d.

                        Paraiškos gavimo patvirtinimo data

                        2020 m. gegužės 13 d.

                        Prašymo pateikti papildomos informacijos data

                        2020 m. gegužės 27 d.

                        Papildomos informacijos pateikimo terminas

                        2020 m. liepos 8 d.

                        Vertinimo atlikimo terminas

                        2020 m. rugsėjo 30 d.

                        Intervencijos kriterijus

                        EGF reglamento 4 straipsnio 2 dalis

                        Susijusių įmonių skaičius

                        38

                        Ekonominės veiklos sektorius

                        (NACE 2 red. skyrius)
                           4

                        24 skyrius (Pagrindinių metalų gamyba)

                        25 skyrius (Metalo gaminių, išskyrus mašinas ir įrenginius, gamyba)

                        30 skyrius (Kitų transporto priemonių ir įrangos gamyba)

                        32 skyrius (Kita gamyba)

                        33 skyrius (Mašinų ir įrangos remontas ir įrengimas)

                        43 skyrius (Specializuota statybos veikla).

                        Ataskaitinis laikotarpis (devyni mėnesiai):

                        2019 m. gegužės 23 d. – 2020 m. vasario 23 d.

                        Atleistų darbuotojų skaičius ataskaitiniu laikotarpiu

                        960

                        Bendras reikalavimus atitinkančių paramos gavėjų skaičius

                        960

                        Bendras tikslinių paramos gavėjų skaičius

                        500

                        Prie individualių poreikių pritaikytoms paslaugoms skirtas biudžetas (EUR)

                        3 274 000

                        EGF paramai įgyvendinti skirtas biudžetas
                           5
                         (EUR)

                        0 150 000

                        Visa suma (EUR)

                        3 424 000

                        EGF parama (60 %) (EUR)

                        2 054 400

               PARAIŠKOS VERTINIMAS

               Procedūra

               4.Ispanija paraišką „EGF/2020/001 ES/Galicia shipbuilding ancillary sectors“ pateikė 2020 m. gegužės 13 d., t. y. per 12 savaičių nuo tos dienos, kurią buvo įgyvendinti EGF reglamento 4 straipsnyje nustatyti intervencijos kriterijai. 2020 m. gegužės 27 d. Komisija patvirtino gavusi paraišką ir tą pačią dieną Ispanijos paprašė pateikti papildomos informacijos. Papildoma informacija pateikta per šešias savaites nuo prašymo gavimo. 12 savaičių terminas, kuris skaičiuojamas nuo tinkamai užpildytos paraiškos gavimo ir per kurį Komisija turėtų baigti paraiškos atitikties finansinės paramos suteikimo sąlygoms vertinimą, baigiasi 2020 m. rugsėjo 30 d.

               Paraiškos tinkamumas

               Susijusios įmonės ir paramos gavėjai

               5.Paraiška susijusi su 960 darbuotojų, atleistų iš laivų statybos pagalbinių sektorių įmonių, esančių Galisijos (ES11) NUTS 2 lygmens regione.

                        Įmonės ir atleistų darbuotojų skaičius per ataskaitinį laikotarpį

                        24 skyrius

                        Pagrindinių metalų gamyba

                        33 skyrius

                        Mašinų ir įrangos remontas ir įrengimas

                        PIPEWORKS, S.L.

                        15

                        AISLAMIENTOS SOAMAR, S.L.

                        2

                        25 skyrius

                        Metalo gaminių, išskyrus mašinas ir įrangą, gamyba

                        BULBO

                        6

                        ELABORADOS METALICOS EMESA, S.L.U.

                        33

                        CALSOMATU SL

                        8

                        INDUSTRIAL DE ACABADOS, S.A. (INDASA)

                        15

                        CANCELAS NAVAL SL

                        1

                        IRIS SOCIEDAD COOP. GALLEGA DE TRABAJO ASOCIADO

                        22

                        COGALSO FERROLTERRA, S.C.G.T.

                        5

                        MONTAJES ROTELU, S.L.

                        7

                        EXACTA SERVICIOS NAVALES E INDUSTRIALES, S.L.

                        54

                        MONTAJES TUBACER, S.L.

                        128

                        GABADI, S.L.

                        18

                        NAVALIBER, S.L.

                        88

                        INSTALACIONES Y MANTENIMIENTOS IMAFER, S.L.

                        5

                        TALLERES DIZMAR, S.L.

                        7

                        J.J. NAVAL HISPANOGALAICA, S.L.

                        29

                        TALLERES MECANICOS GALICIA, S.L.

                        4

                        M. BLANCO, S.L.

                        13

                        WELDMAIN SERVICIOS CALDERIA, TUBERIA Y SOLDADURA, S.L.

                        31

                        MONTAJES CANCELAS, S.L.

                        20

                        30 skyrius

                        Kitos transporto įrangos gamyba

                        MONTAJES HERMANOS RAMALLO, S.L.

                        2

                        AZZERO MORRAZO

                        12

                        MONTAJES HERMANOS RODRIGUEZ RAMALLO, S.L.

                        6

                        DOMAYO METAL SL

                        15

                        SERFRIMEC, S.L.

                        11

                        FACTORIAS VULCANO, S.A.

                        69

                        TALLERES NAVALES RUIZ, S.L.

                        3

                        INDUSTRIAS NAVALES A XUNQUEIRA, S.L.

                        3

                        TUBERIA NAVAL FERRADAS, S.L.

                        22

                        TUYCALDE, S.L.

                        8

                        43 skyrius

                        Specializuota statybos veikla

                        VIGUESA DE CARPINTERIA Y POLIURETANO, S.L. (VICARPO)

                        37

                        ELINCO CONSTRUCCIONES ELECTRICAS SL

                        92

                        32 skyrius

                        Kita gamyba

                        MONTAXES AGORPA, S.L.L.

                        62

                        CYSTERCLEAN SA

                        57

                        NORINVER MONTAJES E INGENIERIA, S.L.

                        22

                        PROTECNAVI, S.L.

                        4

                        URKIRA OX, S.L.

                        24

                        Iš viso įmonių: 38

                        Iš viso atleistų darbuotojų:

                        960

                        Iš viso reikalavimus atitinkančių darbuotojų:

                        960

               Intervencijos kriterijai

               6.Ispanija pateikė paraišką laikydamasi EGF reglamento 4 straipsnio 2 dalyje nustatytų intervencijos kriterijų, nukrypstant nuo 4 straipsnio 1 dalies b punkto kriterijų, pagal kuriuos reikalaujama, kad per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename valstybės narės NUTS 2 lygmens regione arba dviejuose gretimuose NUTS 2 lygmens regionuose, būtų buvę atleista ne mažiau kaip 500 darbuotojų. Galisijos (ES11) NUTS 2 lygmens regione buvo atleista 960 darbuotojų. Tačiau kadangi darbuotojai atleisti ne tame pačiame ekonomikos sektoriuje (žr. 2 dalį), taikoma nuo 4 straipsnio 1 dalies b punkto nukrypti leidžianti nuostata, numatyta 4 straipsnio 2 dalyje (daugiau informacijos apie išskirtines aplinkybes, susijusias su paraiškos priimtinumu, pateikta 17–22 punktuose).

               7.Šios paraiškos ataskaitinis devynių mėnesių laikotarpis – 2019 m. gegužės 23 d. – 2020 m. vasario 23 d.

               Atleistų darbuotojų ir darbo veiklą nutraukusių asmenų apskaičiavimas

               8.Ataskaitiniu laikotarpiu atleistų 960 darbuotojų skaičius apskaičiuotas pagal darbo sutarties de facto nutraukimo dieną arba pagal jos galiojimo pabaigą.

               Reikalavimus atitinkantys paramos gavėjai

               9.Bendras reikalavimus atitinkančių paramos gavėjų skaičius yra 960.

               Darbuotojų atleidimo sąsaja su esminiais pasaulio prekybos struktūriniais pokyčiais dėl globalizacijos

               10.Siekdama įrodyti darbuotojų atleidimo ir globalizacijos sukeltų esminių pasaulio prekybos struktūrinių pokyčių sąsają, Ispanija teigia, kad pasaulinė laivybos pramonė per pastaruosius 20 metų labai pasikeitė. Dėl spartaus užsakymų augimo 2002–2008 m. laikotarpiu (nuo 48,9 iki 194,2 mln. bendro kompensuojamojo tonažo (CGT)
                  6
               )
                  7
                pastatyta daug naujų laivų statyklų, dauguma jų – Azijoje. Tačiau dėl pasaulinės ekonomikos ir finansų krizės 2008–2012 m. užsakymų sumažėjo perpus. Nuo to laiko mažėjimo tendencija tęsėsi. Nuo 2012 m. iki 2019 m. pabaigos užsakymų sumažėjo 13,6 proc. (nuo 92,3 iki 79,7 mln. CGT)
                  8
               . Dėl sumažėjusių užsakymų ir didelės laivų statybos rinkos plėtros Azijoje atsirado perteklinių šio sektoriaus gamybos pajėgumų ir smarkiai išaugo pasaulinė konkurencija.

               11.Tai, kad į naują jūrinį laivą pirmas krovinys gali būti pakrautas nepriklausomai nuo vietos, kurioje jis buvo pastatytas, padidina laivų pirkėjų lankstumą įsigyjant laivus ir sustiprina laivų statyklų konkurenciją visame pasaulyje
                  9
               .

               12.Per 15 metų (nuo 2004 m. iki 2019 m.) Europa prarado iki tol turėtas pozicijas, nes prekinių laivų (t. y. tanklaivių, balkerių ir konteinervežių) statyba buvo perkelta į Rytų Aziją. Atsižvelgdamos į didžiulę Rytų Azijos šalių konkurenciją, Europos laivų statyklos perorientavo savo laivų statybos veiklą į naujas rinkas ir įžengė į nišinę sudėtingų laivų (pavyzdžiui, keleivinių ir kitų nekrovininių laivų) statybos rinką
                  10
               . 2019 m. keleiviniai ir kiti nekrovininiai laivai bei jūrinių platformų laivai kartu sudarė 95 proc. Europos užsakymų
                  11
               .

               13.Tačiau pastaraisiais metais susidūrusios su dideliu prekybos laivų statybos pajėgumų pertekliumi, tokios šalys kaip Kinija, Pietų Korėja ir Japonija taip pat nusprendė skverbtis į Europos aukštųjų technologijų ir sudėtingų tipų laivų statybos rinką. Be to, šios šalys pradėjo įgyvendinti naujas sektorių strategijas bei politiką ir taiko įvairias priemones, įskaitant valstybės pagalbą ir kitas finansines paskatas, kuriomis siekiama skatinti vidaus paklausą. Jos, be kita ko, nustatė naujas ar papildomas prekybos priemones, skirtas vietinėms laivų statykloms ir laivybos įrangos bendrovėms remti
                  12
               .

               14.Dėl to didelė pasaulinės gamybos dalis iš Europos persikėlė į Aziją. 2002 m. pasaulinės laivų statybos rinkos lyderės (vertinant pagal gamybos apimtį) buvo Pietų Korėja ir Japonija (po 30 proc.), po jų sekė Europa (22,5 proc.). Kinija tuo metu užėmė vos 7 proc. pasaulinio laivų statybos sektoriaus. 2018 m. pirmą vietą užėmė Kinija (35,5 proc.), po jos sekė Japonija (23,4 proc.) ir Pietų Korėja (22,7 proc.), o Europos užimamos rinkos dalis buvo vos 6,8 proc.
                  13
               . Kalbant apie užsakymus, Europai 2019 m. teko 14,7 proc. (penkiais procentiniais punktais mažiau nei 2002 m.), Kinijai, kaip rinkos lyderei, – 34 proc., Pietų Korėjai – 26 proc., Japonijai – 15 proc.
                  14
               .

               15.Taigi, Europa savo pozicijas prarado daugiausia dėl žemų darbo sąnaudų, subsidijų politikos ir lengvatinio fiskalinio režimo Azijos šalyse
                  15
               .

               16.Iki šiol pateiktos septynios paraiškos
                  16
                dėl EGF paramos laivų statybos pramonės sektoriui plačiąja prasme; dvi iš šių paraiškų buvo grindžiamos su prekyba susijusia globalizacija, likusios penkios – su pasauline finansų ir ekonomikos krize. Keturios paraiškos buvo susijusios su laivams skirtomis mašinomis ir įranga, o kitos trys – su laivų statyklomis.

               Išskirtinių aplinkybių, susijusių su paraiškos priimtinumu, išaiškinimas

               17.Iš EGF reglamento 4 straipsnio 2 dalies išplaukia, kad į kolektyvinę paraišką, kurią teikia vieno regiono MVĮ, galima įtraukti MVĮ, vykdančias veiklą skirtinguose ekonomikos sektoriuose, kaip apibrėžta NACE 2 red. skyrių lygmeniu, su sąlyga, kad tame regione MVĮ yra pagrindinis arba vienintelis įmonės tipas.

               18.Galisijos statistikos instituto duomenimis, 2018 m. Galisijoje buvo įregistruota 247 631 įmonė, iš kurių 247 478 (99,94 proc.) turėjo mažiau nei 250 darbuotojų
                  17
               . Todėl MVĮ yra šio regiono ekonomikos pagrindas.

               19.Be to, visos 38 su šia paraiška susijusios įmonės yra MVĮ.

               20.Europos laivų statybos sektoriuje daugiausia mažų ir vidutinių (60–150 tonų) laivų statyklų; 80 proc. vertės
                  18
                sukuria ir 89 proc. darbo vietų
                  19
                užima subrangovai. Tokia subrangos tendencija būdinga ir Galisijos laivų statybai. Subrangovų specializacijos lygis yra aukštas, todėl jie yra labai priklausomi nuo pagrindinės laivų statyklos. Kai pagrindinė laivų statykla patiria ekonominių sunkumų, laivų statybos pagalbiniam sektoriui taip pat padaromas didžiulis poveikis. Todėl tarpusavio priklausomybė ir pasekmės užimtumui laivų statybos pagalbiniame sektoriuje yra tokios pat, kaip ir tuo atveju, kai bendrovės priklauso tam pačiam NACE ekonominiam sektoriui.

               21.Komercinių laivų statyklų koncentracija (2019 m. duomenimis – septynios
                  20
               ) nedidelėje Vigo miesto įlankos teritorijoje dar labiau padidina neigiamą poveikį regiono darbo rinkai. Todėl darbuotojų atleidimas daro didelį poveikį regiono ekonomikai.

               22.Taigi, 4 straipsnio 2 dalies sąlygos, pagal kurias paraišką, teikiamą pagal 4 straipsnio 1 dalies b punktą, galima laikyti priimtina, net jei ji nevisiškai atitinka nustatytus kriterijus, yra įvykdytos.

               23.Todėl ši paraiška turėtų būti prilyginta paraiškai pagal EGF reglamento 4 straipsnio 1 dalies b punktą, atsižvelgiant į išskirtines aplinkybes (didelį darbuotojų atleidimo poveikį užimtumui ir vietos ekonomikai ir tai, kad MVĮ yra pagrindinis regiono įmonės tipas).

               Darbuotojų atleidimą ir darbo veiklos nutraukimą lemiantys įvykiai

               24.Galisijos laivų statyklose statomi technologiškai pažangūs kariniai laivai, naftos ir cheminių medžiagų tanklaiviai, jūrinių platformų laivai, okeanografijos ir seisminių tyrimų laivai, vilkikai ir keleiviniai laivai (keltai, kruiziniai laivai ir pramoginiai laivai). Galisijos laivų statyklos taip pat išsiskiria žvejybos laivų statybos srityje
                  21
               .

               25.Mažėjanti ES pasaulinės laivų gamybos rinkos dalis ir auganti pasaulinė konkurencija Galisijos laivų statybos pagalbiniam sektoriui sukėlė sunkių padarinių. Laivų statyklos „Factorias Vulcano“ likvidavimas ir uždarymas 2019 m. liepos mėn. ir laivų statyklos „HJ Barreras“ prašymas paskelbti apie kreditorių nemokumą 2019 m. spalio mėn. – pagrindiniai darbuotojų atleidimą nulėmę veiksniai. Pusė atleidimų, dėl kurių pateikta ši paraiška, įvyko bendrovėse, kurios yra „HJ Barreras“ kreditorės.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               26.2018 m. Galisijos laivų statybos sektoriaus (laivų statyklų ir pagalbinių pramonės sektorių) metinė apyvarta buvo apie 2 000 mln. EUR (3,3 proc. regiono BVP), o nuo laivų statybos priklausė 10 000 tiesioginių darbo vietų ir 25 000
                  22
                netiesioginių darbo vietų. Galisijos metalo pramonės asociacijos (ASIME) duomenimis, dėl sunkumų kai kuriose Galisijos laivų statyklose 2019 m. sektoriaus apyvarta sumažėjo 11 proc. ir buvo prarasta 20,8 proc. darbo vietų
                  23
               .

               27.2019 m. nedarbas maždaug 295 000 gyventojų turinčiame Vigo mieste buvo 16,3 proc.
                  24
               , t. y. beveik penkiais procentiniais punktais didesnis nei regioninis vidurkis (11,7 proc.
                  25
               ), o kaip ieškantys darbo buvo užregistruoti 21 247 asmenys. Kaip jau minėta, visos Galisijos komercinės laivų statyklos yra Vigo mieste. Laivų statyklų koncentracija nedidelėje teritorijoje didina neigiamą mažėjančios apyvartos ir darbo vietų praradimo laivų statybos pramonėje poveikį, todėl poveikis regioninei darbo rinkai yra didesnis, nei rodo skaičiai.

               Tiksliniai paramos gavėjai ir siūlomi veiksmai

               Tiksliniai paramos gavėjai

               28.Apskaičiuota, kad priemonėmis pasinaudos 500 atleistų darbuotojų. Šių darbuotojų pasiskirstymas pagal lytį, pilietybę ir amžiaus grupę:

                        Kategorija

                        Tikslinių paramos
                           gavėjų skaičius

                        Lytis:

                        Vyrai:

                        470

                        (94,0 %)

                        Moterys
                           26
                        :

                        30

                        (6,0 %)

                        Pilietybė:

                        ES piliečiai:

                        487

                        (97,4 %)

                        Ne ES piliečiai:

                        13

                        (2,6 %)

                        Amžiaus grupė:

                        15–24 metų:

                        17

                        (3,4 %)

                        25–29 metų:

                        36

                        (7,2 %)

                        30–54 metų:

                        391

                        (78,2 %)

                        55–64 metų:

                        56

                        (11,2 %)

                        daugiau kaip 64 metų:

                        0

                        (0,0 %)

               Siūlomų veiksmų tinkamumas

               29.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus.

               –Informaciniai susitikimai ir parengiamieji praktiniai seminarai. Informaciniai susitikimai – pirmoji visiems tiksliniams paramos gavėjams siūloma priemonė, apimanti bendro pobūdžio informaciją apie konsultavimo ir mokymo programas, taip pat apie išmokas ir paskatas. Ši veikla apims ir dalyvių profiliavimą. Parengiamuosiuose seminaruose bus teikiama išsamesnės informacijos apie darbo vietų perskirstymą, sektorius, kuriems reikia licencijų arba profesinės kompetencijos pažymėjimų, dirbant įgytos kompetencijos ir socialinių emocinių įgūdžių sertifikavimą, taip pat apie tai, kaip baigti privalomus mokymus. Be to, numatyta surengti praktinių seminarų verslumo tema.

               –Per visą priemonių įgyvendinimo laikotarpį bus teikiamos profesinio orientavimo paslaugos, susijusios su samdomu arba savarankišku darbu.

               –Mokymas. Mokymas apims: 1) bendrųjų ir horizontaliųjų gebėjimų ugdymą; 2) pasirengimą testams, kuriais siekiama pripažinti dirbant įgytus įgūdžius (ankstesnio mokymosi pripažinimas); 3) profesinį mokymą perkvalifikavimo tikslais, pavyzdžiui, pastatų ir miesto įrangos priežiūros, sandėliavimo, sandėlių logistikos, „Scrum Master“ ir t. t. srityse; 4) profesinį mokymą kvalifikacijos kėlimo tikslais tokiose srityse kaip sudėtinės medžiagos laivų statyboje, HSLA
                  27
                plienas laivų konstrukcijoms, virtualioji ir išplėstoji realybė laivų statyboje, CAD/CAM
                  28
                sprendimai laivų statybai, 3D kontrolės technologijos, taikomos laivų statybai (dalių tiesinimas ir formavimas), FSW
                  29
                ir hibridiniai lazeriniai MAG
                  30
                suvirinimo metodai, automatizuotos elektrinės lankinio suvirinimo sistemos ir adityvioji gamyba laivų statyboje. Asmenims, siekiantiems dirbti savarankiškai, bus rengiami verslumo mokymai.

               –Intensyvi pagalba ieškant darbo, įskaitant aktyvų vietos ir regiono užimtumo galimybių tyrimą (taip pat savarankiškai dirbantiems asmenims) ir darbo jėgos pasiūlos ir paklausos derinimą.

               –Konsultavimas sugrįžus į darbo rinką. Į darbo rinką grįžę darbuotojai pirmuosius mėnesius bus konsultuojami, siekiant išvengti galimų problemų naujose darbo vietose.

               –Paskatos. Bus taikomos įvairios paskatos. (1) Dalyvavimo paskatos. Darbuotojai, kurie naudojasi priemonėmis ir laikosi sutarto grįžimo į darbo rinką plano, gaus iki 400 EUR (išmokant vienu kartu ar dalimis). (2) Su kelionėmis susijusių išlaidų (0,19 EUR/km ir papildomų išlaidų, pvz., rinkliavų už kelius ir automobilio stovėjimo išlaidų tinkamai pagrįstais atvejais, taip pat viešojo transporto išlaidų) padengimas. (3) Išlaidų dalinis kompensavimas tiems, kas prižiūri priklausomus asmenis. Darbuotojai, turintys priklausomų asmenų (vaikų, pagyvenusių žmonių ar neįgaliųjų) priežiūros pareigų, gaus 20 EUR už kiekvieną dalyvavimo priemonėse dieną. Taip siekiama padengti papildomas dalyvių, turinčių priežiūros pareigų, išlaidas, kad jie galėtų dalyvauti mokymuose ar naudotis kitomis priemonėmis. (4) Perdarbinimo paskatos. Tie, kas į darbo rinką grįžta kaip samdomi darbuotojai arba savarankiškai dirbantys asmenys, kas mėnesį (bet ne ilgiau kaip šešis mėnesius) gaus 200 EUR. Šia paskata siekiama skatinti darbingo amžiaus asmenis, ypač vyresnius, likti darbo rinkoje arba greitai į ją sugrįžti.

               30.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               31.Ispanija pateikė reikiamos informacijos apie veiksmus, kurie atitinkamai įmonei privalomi pagal nacionalinės teisės aktus arba kolektyvines sutartis. Patvirtinta, kad EGF finansinė parama šių veiksmų nepakeis.

               Biudžeto sąmata

               32.Numatomos bendros išlaidos sudaro 3 424 000 EUR, iš jų prie individualių poreikių pritaikytoms paslaugoms skiriama 3 274 000 EUR, o parengiamajai, valdymo, informavimo ir viešinimo, kontrolės ir ataskaitų teikimo veiklai – 150 000 EUR.

               33.Bendra prašomos EGF finansinės paramos suma yra 2 054 400 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        (EUR)
                           31

                        Numatomos visos išlaidos

                        (EUR)
                           32

                        Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Informaciniai susitikimai ir parengiamieji praktiniai seminarai.
                        (Acogida y diagnóstico inicial, medidas de sensibilización)

                        500

                        541

                        270 500

                        Profesinis orientavimas
                           (Orientación laboral)

                        500

                        500

                        250 000

                        Mokymas
                           (Formación)

                        350

                        4 871

                        1 705 000

                        Intensyvi pagalba ieškant darbo
                        (Prospección laboral)

                        300

                        1 300

                        390 000

                        Konsultavimas sugrįžus į darbo rinką
                        (Seguimiento en el empleo)

                        250

                        250

                        62 500

                        Tarpinė suma a):

                        Prie individualių poreikių pritaikytų paslaugų paketo procentinė dalis

                        –

                        2 678 000

                        (81,80 %)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        Paskatos
                        (Programa de incentivos)

                        400

                        1 490
                           33

                        596 000

                        Tarpinė suma b):

                        Prie individualių poreikių pritaikytų paslaugų paketo procentinė dalis:

                        –

                        596 000

                        (18,20 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        0

                        2. Valdymas

                        –

                        100 000

                        3. Informavimas ir viešinimas

                        –

                        32 000

                        4. Kontrolė ir ataskaitų teikimas

                        –

                        18 000

                        Tarpinė suma c):

                        Bendrų išlaidų procentinė dalis:

                        –

                        150 000

                        (4,38 %)

                        Visos išlaidos (a + b + c):

                        –

                        3 424 000

                        EGF parama (60 % visų išlaidų)

                        –

                        2 054 400

               34.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Ispanija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvaus darbo paieškos ar mokymosi veikloje.

               Išlaidų tinkamumo finansuoti laikotarpis

               35.Prie individualių poreikių pritaikytas paslaugas tiksliniams paramos gavėjams Ispanija pradės teikti 2020 m. rugpjūčio 13 d. Todėl šių veiksmų išlaidos bus laikomos tinkamomis finansuoti EGF lėšomis nuo 2020 m. rugpjūčio 13 d. iki 2022 m. rugpjūčio 13 d.

               36.Pirmąsias administracines išlaidas, susijusias su EGF įgyvendinimu, Ispanija patyrė 2020 m. birželio 8 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos yra laikomos tinkamomis finansuoti EGF lėšomis nuo 2020 m. birželio 8 d. iki 2023 m. vasario 13 d.

               Iš nacionalinių ar Sąjungos fondų finansuojamų veiksmų papildomumas

               37.Nacionalinio išankstinio finansavimo arba bendro finansavimo šaltinis – Consellería de Economía, Emprego e Industria de la Xunta de Galicia.

               38.Ispanija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ir regioninėmis valdžios institucijomis

               39.Ispanija nurodė, kad rengti paraišką Galisijos administracijai Xunta de Galicia padėjo ASIME ir profesinės sąjungos CCOO
                  34
                ir UGT
                  35
                – socialiniai partneriai, dalyvaujantys socialiniame dialoge Galisijoje; jie pateikė išsamios informacijos apie laivų statybos sektorių ir susijusią darbo rinką. Konsultuojantis su socialiniais partneriais parengtas suderintas prie individualių poreikių pritaikytų paslaugų paketas, kuris aptartas dviejuose posėdžiuose 2019 m. lapkričio 4 d. ir 2020 m. vasario 19 d. Sudarius susitarimą dėl bendradarbiavimo, socialiniai partneriai taip pat dalyvaus teikiant šias paslaugas.

               Valdymo ir kontrolės sistemos

               40.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Ispanija Komisijai pranešė, kad finansinę paramą valdys ir kontroliuos tos pačios institucijos, kurios valdo ir kontroliuoja ESF teikiamą paramą. Xunta de Galicia
                  36
                bus valdymo institucijos tarpinė įstaiga.

               Susijusios valstybės narės įsipareigojimai

               41.Ispanija pateikė visas būtinas garantijas, kad:

               –suteikiant galimybę naudotis siūlomais veiksmais ir juos įgyvendinant, bus laikomasi vienodo požiūrio ir nediskriminavimo principo;

               –buvo laikomasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –darbuotojus atleidusios įmonės, tęsusios veiklą po atleidimo, įvykdė visus teisinius reikalavimus, susijusius su atleidimais, ir tinkamai parėmė tuos darbuotojus;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –EGF finansinė parama atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               42.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  37
               , 12 straipsnyje.

               43.Išnagrinėjusi paraišką pagal EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo iš EGF mobilizuoti 2 054 400 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               44.Dėl išskirtinių šių metų aplinkybių bendra skiriamos paramos suma einamaisiais metais neviršija 15 proc. didžiausios metinės EGF sumos pagal EGF reglamento 4 straipsnio 2 dalį.

               45.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  38
                13 punkte.

               Susiję teisės aktai

               46.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 2 054 400 EUR sumą į atitinkamą biudžeto eilutę.

               47.Kartu su šiuo pasiūlymu dėl sprendimo mobilizuoti EGF lėšas Komisija kaip įgyvendinimo aktą priims sprendimą dėl finansinės paramos, kuris įsigalios tą dieną, kurią Europos Parlamentas ir Taryba priims siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo pagal
                  Ispanijos paraišką „EGF/2020/001 ES/Galicia shipbuilding ancillary sectors“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  39
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  40
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, kurių veikla nutrūko dėl globalizacijos sukeltų esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF lėšų didžiausia metinė suma negali viršyti 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  41
                12 straipsnyje;

               (3)2020 m. gegužės 13 d. Ispanija pateikė paraišką mobilizuoti EGF lėšas dėl darbuotojų atleidimo ekonomikos sektoriuose, kurie pagal Europos bendrijos statistinį ekonominės veiklos rūšių klasifikatorių priskiriami NACE 2 red. 24 skyriui (Pagrindinių metalų gamyba), 25 skyriui (Metalo gaminių, išskyrus mašinas ir įrangą, gamyba), 30 skyriui (Kitos transporto įrangos gamyba), 32 skyriui (Kita gamyba), 33 skyriui (Mašinų ir įrangos remontas ir įrengimas) ir 43 skyriui (Specializuota statybos veikla), Ispanijos Galisijos (ES11) NUTS 2 lygmens regione. Į ją buvo įtraukta papildoma informacija, pateikta pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip išdėstyta Reglamento (ES) Nr. 1309/2013 13 straipsnyje;

               (4)Pagal Reglamento (ES) Nr. 1309/2013 4 straipsnio 2 dalį Ispanijos paraiška laikoma priimtina, nes tai yra kolektyvinė paraiška, į kurią įtrauktos tik Galisijos regiono MVĮ (šiame regione MVĮ yra pagrindinis įmonės tipas), o darbuotojų atleidimas daro didelį poveikį užimtumui ir vietos, regiono ar nacionalinei ekonomikai;

               (5)todėl finansinei paramai pagal Ispanijos pateiktą paraišką suteikti iš EGF turėtų būti mobilizuota 2 054 400 EUR suma;

               (6)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2020 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 2 054 400 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]
                  42*.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)

                        OL L 347, 2013 12 20, p. 855.

                     (2)

                        Pagal EGF reglamento 3 straipsnį.

                     (3)

                        2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)

                        OL L 393, 2006 12 30, p. 1.

                     (5)

                        Pagal Reglamento (ES) Nr. 1309/2013 7 straipsnio 4 dalį.

                     (6)

                        CGT – bendras kompensuojamasis tonažas – tarptautinis matavimo vienetas, padedantis palyginti įvairių laivų statyklų produkciją, neatsižvelgiant į statomų laivų rūšis.

                     (7)

                        Šaltinis:
                  Sea Europe Shipbuilding Market Monitoring, 46 FY 2018
                  .

                     (8)

                        Ten pat.

                     (9)

                  An analysis of market-distorting factors in shipbuilding.
                   OECD Science, Technology and Industry Policy Papers.
                   2019 m. balandžio mėn., Nr. 67
                  .

                     (10)

                  SEA Europe Annual Report 2018–2019
                  .

                     (11)

                        ES 28 ir Norvegija.

                     (12)

                  SEA Europe Annual Report 2018–2019
                  .

                     (13)

                        Šaltinis: Sea Europe Shipbuilding Market Monitoring, 46 FY 2018.

                     (14)

                  SEA Europe Annual Report 2018–2019
                  .

                     (15)

                  ECORYS (2009) Study on the Competitiveness of the European Shipbuilding Industry.

                     (16)

                        Pateiktos paraiškos: EGF/2010/001 DK/ Nordjylland (COM(2010) 451); EGF/2010/006 PL/ Cegielski-Poznan (COM(2010) 631); EGF/2010/025 DK/ Odense Steel Shipyard (COM(2011) 251); EGF/2011/008 DK/ Odense Steel Shipyard (COM(2012) 272); EGF/2011/019 ES/ Galicia Metal (COM(2012) 451); EGF/2014/008 FI/ STX Rauma (COM(2014) 630) ir ši paraiška.

                     (17)

                  www.ige.eu

                     (18)

                  Ardan economic and competitiveness report 2019.
                   Consortium of Vigo free zone
                  .

                     (19)

                  González Rodríguez, A. (2009) “Socio-labour consequences of the new flexible production organization models.
                   The case of the naval industry/Consecuencias socio-laborales de los nuevos modelos de organización de la producción flexibles.
                   El caso de la industria naval“.
                   Revista de Economia (Curitibia), 8, 22–42.

                     (20)

                        „Astilleros Armon Vigo“, „Cardama Shipyard“, „Factorías Vulcano“ (likviduota 2019 m.), „Freire Shipyard“, „Hijos de J. Barreras“, „Metalships & Dock“, „Nodosa Shipyard“ ir „J. Valiña“.

                     (21)

                        Ardan economic and competitiveness report 2019. Consortium of Vigo free zone.

                     (22)

                        Ten pat.

                     (23)

                        2019 m. Galisijos laivų statyklose ir pagalbiniuose sektoriuose buvo prarasta apie 2 000 tiesioginių darbo vietų. Tačiau pagal šią paraišką parama bus teikiama tik darbuotojams, atleistiems per ataskaitinį devynių mėnesių laikotarpį (2019 m. gegužės 23 d. – 2020 m. vasario 23 d.). EGF reglamento 4 straipsnio 1 dalies b punkte nenumatyta, kad priemonės gali būti taikomos darbuotojams, kurie buvo atleisti dėl to paties įvykio, kuris nulėmė atleidimus ataskaitiniu laikotarpiu, tačiau kurių atleidimas įvyko iki ataskaitinio laikotarpio ar jam pasibaigus.

                     (24)

                  EPA municipios (darbo jėgos tyrimas savivaldybių lygmeniu)

                     (25)

                  EPA Comunidades autónomas (darbo jėgos tyrimas NUTS 2 lygmens regionų lygmeniu)

                     (26)

                        Moterims laivų statybos pagalbiniame sektoriuje atstovaujama nepakankamai. Todėl tik 6 proc. atleistų darbuotojų buvo moterys.

                     (27)

                        HSLA – didelio atsparumo mažai legiruotas plienas (angl. – high-strength low-alloy).
                        HSLA plienas – legiruotojo plieno rūšis, kuri pasižymi geresnėmis mechaninėmis savybėmis arba yra atsparesnė korozijai nei nelegiruotasis plienas. HSLA plienas nuo kitų plieno rūšių skiriasi tuo, kad jį gaminant siekiama išgauti ne tam tikrą cheminę sudėtį, o tam tikras mechanines savybes.

                     (28)

                        CAD/CAM reiškia kompiuterizuotą projektavimą ir kompiuterizuotą gamybą.

                     (29)

                        Sukamasis trintinis suvirinimas.

                     (30)

                        Lankinis suvirinimas lydžiuoju elektrodu aktyviosiose dujose.

                     (31)

                        Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Ispanijos pateiktoje paraiškoje.

                     (32)

                        Bendros sumos netikslios dėl suapvalinimo.

                     (33)

                        Su šia priemone susijusios išlaidos vienam dalyviui pateikiamos tik parodomaisiais tikslais. Su paskatomis susijusios išlaidos vienam dalyviui priklausys nuo kiekvieno darbuotojo individualios padėties ir nuo jos atitikties įvairių rūšių paskatoms, kaip paaiškinta 29 punkte.

                     (34)

                        Profesinės sąjungos CCOO Galicia pramonės federacija.

                     (35)

                        Profesinės sąjungos UGT metalo, statybos ir susijusių pramonės šakų federacija (MCA-UGT).

                     (36)

                        Xunta de Galicia (visų pirma Consellería de Facenda – Dirección General de política financiera, tesoro y fondos europeos / Servicio de inspección y control de fondos comunitarios drauge su Consellería de Economía, Emprego e Industria – Secretaría Xeral de Emprego / Subdirección Xeral de Relacións Laborais) bus valdymo institucijos tarpinė įstaiga.

                     (37)

                        OL L 347, 2013 12 20, p. 884.

                     (38)

                        OL C 373, 2013 12 20, p. 1.

                     (39)

                        OL L 347, 2013 12 20, p. 855.

                     (40)

                        OL C 373, 2013 12 20, p. 1.

                     (41)

                        2013 m. gruodžio 2 d. Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (42)
                  *
                        Date to be inserted by the Parliament before the publication in OJ.